Zelník, Štefan, poslanec NR SR (2019-05-13):
Ďakujem pekne za slovo. Keďže som vo faktickej poznámke nemohol reagovať na kolegyňu Cigánikovú, tak musím sa prihlásiť nanovo. Najskôr ale, pani kolegyňa, očakával som, že práve pani kolegyňa Cigániková bude namietať, že ako je to možné, že nedostala pozmeňovák dopredu a že taká nehoráznosť. (Reakcia z pléna.) Takže zaujímavé, že takto to môže fungovať priamo v pléne, ale keď to funguje na zdravotnom výbore, tak vtedy má s tým pani Cigániková problém. Ona má s tým problém, pretože ona chce, aby bol chaos, neporiadok, a toto jej hlavný cieľ. Vrátim sa k tomu tvojmu vystúpeniu. Skutočne je pravda, že žiadnym vzdelaním sa nezíska cit k práci, a nech robí ktokoľvek čokoľvek, a keď to robí s láskou a chce to robiť, tak je to na tej jeho práci vidieť. K tej, k tej poznámke, že, áno, máš plne pravdu, že kedysi to boli výberové školy. A treba povedať, že aj gymnáziá boli kedysi výberové školy. Keď zoberiem Žilinu, vtedy boli dve gymnáziá, jedno lepšie ako druhé. Dneska je 10 alebo 12. Teda myslieť si o tom, že keď gymnazista z nejakej, teda vtedy boli na rôznej úrovni gymnázia po tých rôznych periférnych mestách, a myslieť si, že dneska z gymnázia idú na a robiť si bakalariáty ošetrovateľstva, že teda to sú, to je nejakí, poviem, ľudia, ktorí sú výnimočne zdatní, tak nie je to tak. A preto si stále myslíme, že práve tie stredné zdravotné školy by mali byť, tie by mali práve chrliť to množstvo tých potencionálnych záujemcov a pokračovať v ďalšom štúdiu. Ale to je ťažko vysvetľovať teda niekomu, kto robí jasle a škôlku, a robí to iba ako šouku. Nie vláda zlyhala, pani kolegyňa. Viete, kto zlyhal? Váš poradca, pán doktor Zajac, ktorý tento chaos spôsobil. A je tam jasne vidieť aj rukopis vo vašich reakciách, vo vašich správaniach a v celej vašej filozofii. Lebo to práve začalo vtedy, že trh všetko vyrieši. No tak sa pozrite, ako ten trh to vyriešil, že my žijeme z toho, čo nám zanechali minulé generácie. Zdravotné sestry sú už v takom veku, že sú v dôchodkovom veku, nikto nenahradil napríklad tie sestry so špecializáciou detská sestra, takisto nám viazne, viaznu špecializácie ženská sestra. To, čo bolo kedysi dobré, tak práve vďaka tej Zajacovej reforme, teda nie táto vláda to pokazila, ľudia, ako je pán Zajac, to pokazil a, bohužiaľ, že na to mnohí naskočili, ako aj komora sestier, ktorá aj teraz stále tvrdí, my sme ako jediní na svete, ktorí presadzujeme, že zdravotné sestra je len vtedy zdravotná sestra, ak skončí vysokú školu. Pritom samotná Európska únia hovorí o tom, že 4 600 hodín praktickej výučby. Sestry, ktoré mali 15-20 rokov, robili na ARO, robili na jednotkách intenzívnej starostlivosti, tak ich donútili, lebo nemohli byť zdravotné sestry, a museli ísť na vysoké školy. Dneska to, samozrejme, pokračuje, ale nie sme schopní pokryť to množstvo, to neni žiadne také, že sme premenovali. Keby ste si, keby ste aspoň počúvali troška na tom zdravotnom výbore, tak by ste takéto sprostosti tárať nemohli, pretože tu nešlo o premenovanie, ale tu išlo o zriadenie nového odboru. A vo vyhláške ministerstva zdravotníctva je, že tie, ktoré skončili ako zdravotný asistent, ak chcú byť praktické sestry, tak musia byť dovzdelávané. Takže prosím vás pekne, nerobte tu chaos, nezmysel, ale povedal by som tak, pani Cigániková, viete, to je zanedbaná výchova. To by ste si museli kúpiť dupačky a nastúpiť. Ďakujem.